Unnek vloaz war-lerc'h ez embannas an Aotrou Job an Irien, gant Minihi  Levenez "Pedenn an deiz", ur c'hrennadur eus ar brevial, klok en e  zoare, gant ur bern daveennoù, diglok avat e-keñver ar Brevial Roman  (nag ofis kreiz-an-deiz nag ofis al lennadenn), met kinniget gant  Aotrou 'n Eskob a Gemper ha Leon, a skriv un dra a-bouez bras: "La  Constitution Conciliaire sur la Liturgie, promulguée voici 25 ans,  recommande aux laïcs eux-mêmes la récitation de l'Office  divin" (Bonreizh ar Sened-meur war al Liturgiezh, bet embannet 25  bloaz 'zo, a erbed d'al laïked o-unan ma rafent gant Ofis al  liderezh). Da lavarout eo evit an holl vrezhonegerion a zo bet roet  dezho ar prof brav maz eo gouzout lenn en o yezh eo graet al levr-mañ.  Kaeroc'h c'hoazh : evit reiñ ster da eurvezhioù o buhez o tremen, eo  bet talbennet "Liderezh an eurioù".